С гол в ръката...
„С гол в ръката...“ е третият студиен албум на българската рок група Хиподил, издаден през 1996 година от Riva Sound Records. Албумът отбелязва известно отдалечаване на групата от установения в предишните албуми стил и е белязан от множество експерименти със стила и звученето на песните, привнасянето на нови влияния, включително изобилие от ска-мотиви.

„С гол в ръката...“ така и не достига успеха на предишния албум на групата „Некъф ужас, некъф ат“, нито на следващия „Надървени въглища“.

Музиката 
Някои от песните като „Дращя с нокти“, „Като слънце“ и „Спрете ни тока“ отново предлагат типичните за групата игри на думи, пародии и подигравки с известните на деня. „3X3“ е откровена пародия на попфолка, а финалната „Нова грацка песен“ предлага танго-ритъм, смесен с тежки китарни рифове и особено циничен текст.

Песни 
 „Балада за братята Холик“
 „Трипер“
 „Овци“
 „С гол в ръката...нож“
 „Като Слънце“
 „Иска ми се...“
 „Спрете ни тока“
 „3X3“
 „Дращя с нокти“
 „Член“
 „Детската градина“
 „Аферата „Драйфус““
 „Бременските музиканти“
 „Нова грацка песен“

Музиканти 
 Светослав Витков – вокали
 Петър Тодоров – китари
 Венци Басистчето – бас китара
 Лъчезар Маринов – барабани

Албуми на Хиподил
Музикални албуми от 1996 година